உள்ளாட்சித் தேர்தலில் வேட்பாளர்கள் தாக்கல் செய்யும் சொத்துப் பட்டியலானது, சட்டமன்ற, நாடாளுமன்றத் தேர்தலைப்போல வெளிப்படையாக வெளியிடப்படுவது கிடையாது. இதனாலேயே வேட்பாளர்கள் பற்றிய விவரம் வாக்காளர்களுக்குத் தெரிவது கிடையாது. வேட்பாளர்கள் பற்றிய விஷயங்கள் வாக்காளர்களுக்குத் தெரிய வேண்டும் என்பதற்காகதான் வேட்புமனுவோடு சொத்துப்பட்டியலையும் வழக்கு விவரங்களையும் வெளியிட வேண்டும் என்கிற உத்தரவை சுப்ரீம் கோர்ட் பிறப்பித்தது. அதன்பிறகுதான், அது அமலுக்கு வந்தது. ஆனால், உள்ளாட்சித் தேர்தலில் மட்டுமே அது பின்பற்றப்படவில்லை. அதனால் கிரிமினல் பின்னணி கொண்டவர்கள் பதவிக்கு வந்துவிடுகிறார்கள். இப்படி எல்லா பக்கமும் இடி விழுந்ததால்தான் தேர்தலை எதிர்கொள்ளத் தயங்குகிறது அ.தி.மு.க.